Το ***Άρης Καλεί Μαμά*** (πρωτότυπος τίτλος: ***Mars Needs Moms***) είναι Αμερικανική 3D ταινία επιστημονικής φαντασίας, οικογενειακή περιπέτεια κινουμένων σχεδίων δημιουργημένα σε υπολογιστή έπειτα από καταγραφή κίνησης ταινία παραγωγής 2011, βασισμένη στο βιβλίο του Μπέρκλεϊ Μπρέθιντ με το ίδιο όνομα. Η ταινία επικεντρώνεται στον Μάιλο, ένα εννιάχρονο αγόρι το οποίο, όταν τιμωρείται από τη μητέρα του και εύχεται να μην είχε μητέρα, τελικά καταλαβαίνει τη σημασία της οικογένειας όταν πρέπει να σώσει τη μητέρα του μετά την απαγωγή της από Αριανούς. Τη σκηνοθεσία της ταινίας έκανε ο Σάιμον Γουέλς, ενώ το σενάριο έγραψε ο ίδιος μαζί με τη Γουέντι Γουέλς. Η ταινία κυκλοφόρησε στις αίθουσες στις 11 Μαρτίου 2011 από τη Walt Disney Pictures. Στην Ελλάδα, η πρεμιέρα της ταινίας έγινε στις 24 Μαρτίου 2011 από τη Feelgood Entertainment. Την καταγραφή κίνησης για τον Μάιλο προσφέρει ο Σεθ Γκριν, ενώ ο πρωτοεμφανιζόμενος Σεθ Ντάσκι χαρίζει τη φωνή του στον χαρακτήρα. Αυτή ήταν η τελευταία ταινία από την ImageMovers Digital, πριν απορροφηθεί και πάλι από την ImageMovers. Η ταινία υπήρξε μεγάλη εμπορική αποτυχία αφού με προϋπολογισμό $150 εκατομμύρια, είχε έσοδα μόλις $39 εκατομμύρια στο box office.

Πλοκή
-----

Χωρίς οι άνθρωποι να το γνωρίζουν, κάτω από την επιφάνεια του Άρη ζει μια τεχνολογικά προηγμένη κοινωνία Αριανών. Η Επικεφαλής, ενώ παρατηρεί τη Γη, βλέπει μια μητέρα να πείθει τον γιο της, Μάιλο, να κάνει τις μικροδουλειές που του αναθέτει. Έτσι, αποφασίζει να τη φέρει στον Άρη όπου θα εξάγουν αυτές της τις ιδιότητες και θα τις εμφυτεύσουν στην επόμενη γενιά των ρομπονταντάδων. Στο μεταξύ, η μητέρα του Μάιλο τον βάζει τιμωρία γιατί δεν υπακούει στους κανόνες του σπιτιού και εκείνος της λέει πως η ζωή του θα ήταν καλύτερη χωρίς εκείνη, ραγίζοντάς της την καρδιά. Όταν αργότερα πάει να απολογηθεί, ανακαλύπτει πως την έχουν απαγάγει εξωγήινοι και τρέχει ξοπίσω της, καταλήγοντας κι αυτός στο διαστημόπλοιο.

Στον Άρη, ο Μάιλο φυλακίζεται από τους Αριανούς αλλά καταφέρνει να δραπετεύσει βοηθούμενος από μια φωνή που του λέει να πηδήξει σε έναν αγωγό, μέσω του οποίου καταλήγει στο τελευταίο υπόγειο. Εκεί βλέπει ένα τοπίο γεμάτο σκουπίδια, το οποίο κατοικείται από κάποια περίεργα πλάσματα, αλλά γνωρίζει και τον Γκριμπλ, έναν ενήλικα γήινο ο οποίος είναι αυτός που του είπε να πηδήξει στον αγωγό. Ο Γκριμπλ εξηγεί στον Μάιλο τα σχέδια των Αριανών, τα οποία θα έχουν ως τελικό αποτέλεσμα το θάνατο της μητέρας του. Όταν ο Μάιλο το ακούει, θέλει να σώσει τη μητέρα του και η Γκριμπλ τον βοηθάει, αλλά πιάνεται αιχμάλωτος ενώ ο Μάιλο καταδιώκεται. Η Κι, μια από τις επικεφαλής στο ανάθρεμμα των Αριανών μωρών, σώζει τον Μάιλο. Ο Μάιλο της λέει για τον δεσμό που υπάρχει ανάμεσα σε παιδιά και γονείς, κάτι το οποίο την συγκινεί αφού ποτέ δεν μεγάλωσε με αυτό τον τρόπο.

Ο Μάιλο πάει πίσω στις εγκαταστάσεις των Αριανών για να σώσει την Γκριμπλ, αλλά πιάνεται αιχμάλωτος και η Κι για άλλη μια φορά τον βοηθάει να ξεφύγει μαζί με τον Γκριμπλ. Όταν οι δυο τους είναι ασφαλείς, ο Γκριμπλ λέει στον Μάιλο για την απαγωγή και το θάνατο της δικής του μαμάς, 20 χρόνια πριν. Ο Γκριμπλ κατηγορεί τον εαυτό του για ό,τι συνέβη και αποφασίζει να βοηθήσει τον Μάιλο ώστε αυτό να μην συμβεί και στη δική του μαμά. Η Κι τους εντοπίζει και οι τρεις τους ανακαλύπτουν μια αρχαία τοιχογραφία που απεικονίζει μια Αριανή οικογένεια, κάνοντάς τους να συνειδητοποιήσουν πως τα μωρά των Αριανών δεν αναθρέφονταν πάντα από ρομπότ.

Ο Μάιλο, ο Γκριμπλ και η Κι σώζουν τη μητέρα του Μάιλο, προκαλώντας την ενέργεια από τη συσκευή εξαγωγής να βραχυκυκλώσει τις ηλεκτρονικές κλειδαριές στο δωμάτιο ελέγχου. Ο Μάιλο και η μαμά του κλέβουν κράνη οξυγόνου και προσπαθούν να το σκάσουν, αλλά η Επικεφαλής, προσπαθώντας να σκοτώσει τον Μάιλο, τον κάνει να σκοντάψει και να πέσει με αποτέλεσμα να σπάσει το κράνος του. Η μαμά του του δίνει το δικό της για να τον σώσει, θυσιάζοντας τη δική της ζωή. Οι Αριανοί βρίσκονται σε δέος με αυτή της την ενέργεια, αφού πρώτη φορά γίνονται μάρτυρες της αγάπης. Ο Γκριμπλ βρίσκει το κράνος της δικής του μαμάς και το δίνει στη μητέρα του Μάιλο, καταφέρνοντας να τη σώσει. Η Κι τους φέρνει ένα σκάφος για να φύγουν, αλλά η Επικεφαλής επεμβαίνει ζητώντας εξηγήσεις. Η Κι αποκαλύπτει σε όλους πως οι Αριανοί ζούσαν ως οικογένειες στο παρελθόν, με αγάπη, αλλά η Επικεφαλής επιμένει πως η τρέχουσα κατάσταση είναι καλύτερη, αφού κάτι τέτοιο είναι πιο αποτελεσματικό για εκείνη. Οι φρουροί αντιλαμβάνονται την σκληρή της φύση και αποφασίζουν να τη συλλάβουν, επειδή προτιμούν να ζουν με την αγάπη της οικογενειακής ζωής.

Ο Γκριμπλ αποφασίζει να παραμείνει στον Άρη μαζί με την Κι, ενώ ο Μάιλο και η μαμά του επιστρέφουν στη Γη. Αμέσως μετά την επιστροφή τους, ο μπαμπάς του Μάιλο επιστρέφει επίσης, χωρίς να γνωρίζει τι έχει συμβεί στο διάστημα της απουσίας του.

Ηθοποιοί
--------

* Σεθ Γκριν ως Μάιλο (καταγραφή κίνησης)
	+ Σεθ Ντάσκι ως Μάιλο (φωνή)
* Νταν Φόγκλερ ως Τζορτζ «Γκριμπλ» Ριμπλ
* Ελίζαμπεθ Αργουά ως Κι
* Μίντι Στέρλινγκ ως Επικεφαλής
* Τζόαν Κιούζακ ως μαμά του Μάιλο
* Τομ Έβερετ Σκοτ ως πατέρας του Μάιλο

Στην ελληνική μεταγλώττιση ακούγονται οι φωνές των Νίκου Παπαδόπουλου, Ιφιγένειας Στάικου, Χρήστου Θάνου, Θάνου Λάμπρου, Ζωής Κατσάτου και Σοφίας Χάνου.

Παραγωγή
--------

Ο Σάιμον Γουέλς γνώριζε τον Ζεμέκις από τα μέσα της δεκαετίας του 1980 όταν ήταν επικεφαλής εικονογράφησης και καλλιτέχνης εικονογραφημένου σεναρίου στην ταινία *Ποιος Παγίδεψε τον Ρότζερ Ράμπιτ*. Δούλεψε επίσης στις ταινίες *Επιστροφή στο Μέλλον 2* και *3* και αργότερα στην ταινία *Το Πολικό Εξπρές*, το οποίο ήταν κι αυτό που τον δελέασε ώστε να δημιουργήσει το *Άρης Καλεί Μαμά*. Ο σχεδιαστής παραγωγής ήταν ο Νταγκ Τσιανγκ και ο επικεφαλής καλλιτεχνικός διευθυντής ο Νορμ Νιούμπερι. Ο τίτλος της ταινίας είναι μια παραλλαγή του τίτλου της ταινίας *Mars Needs Women* (1966) της American International Pictures. 

Ο Σεθ Γκριν πέρασε έξι εβδομάδες φορώντας τον εξοπλισμό και τη στολή για την καταγραφή κίνησης, ενώ ταυτόχρονα ερμήνευσε τους διαλόγους του Μάιλο. Η φωνή του όμως ακουγόταν πολύ ώριμη για τον χαρακτήρα κι έτσι, ο 12χρονος ηθοποιός Σεθ Ντάσκι ντούμπλαρε τη φωνή του Γκριν. Οι δημιουργοί της ταινίας επινόησαν τη δική τους εξωγήινη γλώσσα. Η Ελίζαμπεθ Αργουά δήλωσε σε μια συνέντευξη πως δόθηκαν σε εκείνη και το καστ σενάρια από του Γουέλς, όπου έπρεπε να μιλάνε σε μια αυτοσχέδια Αριανή γλώσσα.

Soundtrack
----------

Τη μουσική επένδυση της ταινίας συνέθεσε ο Τζον Πάουελ, ενώ το soundtrack κυκλοφόρησε από τη Walt Disney Records στις 3 Μαρτίου 2011.

Εξώφυλλο soundtrack
Όλη η μουσική είναι από τον Τζον Πάουελ εκτός #1.

| Αρ. | Tίτλος | Τραγουδιστές | Διάρκεια |
| --- | --- | --- | --- |
| 1. | "Crazy Little Thing Called Love"   | Queen | 2:42 |
| 2. | "Mars Observers"   |   | 3:26 |
| 3. | "Abduction and Trashworld"   |   | 4:49 |
| 4. | "Enjoy the Ride"   |   | 1:35 |
| 5. | "Mars Needs Moms"   |   | 2:08 |
| 6. | "Gribble's Plan"   |   | 1:22 |
| 7. | "Milo Escapes"   |   | 3:48 |
| 8. | "Gribble's Loss"   |   | 3:18 |
| 9. | "Firing Squad"   |   | 5:04 |
| 10. | "To the Surface"   |   | 6:37 |
| 11. | "The Sacrifice"   |   | 3:24 |
| 12. | "Transformation"   |   | 3:47 |
| 13. | "Family Reunion"   |   | 2:58 |
| 14. | "Mars Needs Moms" (credits suite) |   | 3:43 |
| 15. | "Martian Mambo"   |   | 3:10 |
| **Συν. διάρκεια:** | **51:51** |

Κυκλοφορία
----------

Το *Άρης Καλεί Μαμά* κυκλοφόρησε στις αίθουσες στις 11 Μαρτίου 2011.

### Home media

Η ταινία κυκλοφόρησε σε Blu-ray, Blu-ray 3D, DVD και ψηφιακή μορφή στις 9 Αυγούστου 2011. Η κυκλοφορία έγινε με τρεις διαφορετικούς τρόπους: ένα πακέτο τεσσάρων δίσκων (Blu-ray, Blu-ray 3D, DVD και «Ψηφιακό αντίγραφο»), ένα πακέτο δύο δίσκων (Blu-ray και DVD) και μόνο του ως DVD. Το «Ψηφιακό αντίγραφο» που περιλαμβανόταν στο πρώτο πακέτο είναι ένας ξεχωριστός δίσκος ο οποίος σου επιτρέπει να κάνεις λήψη της ταινίας στον υπολογιστή σου μέσω iTunes ή Windows Media Player.

Όλες οι μορφές κυκλοφορίας περιέχουν τα ένθετα «Fun With Seth» και «Martian 101», ενώ η Blu-ray 2D εκδοχή περιέχει επιπρόσθετα κομμένες σκηνές, το ένθετο «Life On Mars: The Full Motion-Capture Experience» και ένα μεγαλύτερο κλιπ του ανοίγματος της ταινίας. Η Blu-ray 3D εκδοχή έχει επίσης μια εναλλακτική σκηνή με τον τίτλο «Mom-Napping», μια ολοκληρωμένη 3D εναλλακτική σκηνή της απαγωγής της μαμάς του Μάιλο από τους Αριανούς.

Υποδοχή
-------

### Box office

Το *Άρης Καλεί Μαμά* ήταν εμπορική αποτυχία και είχε τη χειρότερη οικονομική ζημιά για ταινία που έφερε την επωνυμία της Disney. Είχε έσοδα $1,725,000 την πρώτη μέρα προβολής, με συνολικά έσοδα για το πρώτο Σαββατοκύριακο $6,825,000. Αποτελεί το 22ο χειρότερο άνοιγμα ταινίας σε 3000+ αίθουσες όλων των εποχών. Προσαρμοσμένο στον πληθωρισμό, λαμβάνοντας υπόψη τη συνολικά καθαρή απώλεια χρημάτων (όχι τη σχέση κέρδους-ζημιάς), αποτελεί ακόμα την τέταρτη μεγαλύτερη απογοήτευση στην ιστορία του box office. Το 2014, η εφημερίδα *Los Angeles Times* συμπεριέλαβε την ταινία στη λίστα με τις πιο ακριβές box-office καταστροφές όλων των εποχών.

### Κριτικές

Στη σελίδα συλλογής κριτικών Rotten Tomatoes, η ταινία συγκεντρώνει ποσοστό αποδοχής 37% βασισμένο σε 114 κριτικές. Στο τμήμα ομοφωνίας διαβάζουμε: «Το καστ είναι στερεό και οπτικά καλοφτιαγμένο, αλλά το *Άρης Καλεί Μαμά* υποφέρει από έλλειψη φαντασίας και καρδιά». Η σελίδα συλλογής κριτικών Metacritic έδωσε στην ταινία ποσοστό 49% βασισμένο σε 22 κριτικές, με την ένδειξη «μικτές ή μέσες κριτικές».

Στις 14 Μαρτίου 2011, ο Μπρουκς Μπαρνς από την εφημερίδα *The New York Times* σχολίασε πως ήταν σπάνιο για μια ταινία που φέρει την επωνυμία της Disney να πάει τόσο άσχημα, δίνοντας ως λόγο της φτωχής χαμηλής απόδοσής της το θέμα (μια μητέρα απαγάγεται και απομακρύνεται από το παιδί της), το είδος της εικονογράφησης και την αρνητική διαφήμιση από στόμα σε στόμα στα κοινωνικά δίκτυα. Ο Μπαρνς κατέληξε: «Τόσο οι κριτικοί όσο και το κοινό, το οποίο εξέφρασε την άποψή του στο Twitter, στα μπλογκς κι άλλα κοινωνικά δίκτυα, παραπονέθηκαν πως η τεχνική του Ζεμέκις έχει ως αποτέλεσμα οι εκφράσεις του προσώπου των χαρακτήρων να δείχνουν αφύσικες. Μια άλλη κοινή κριτική ήταν πως ο κύριος Ζεμέκις επικεντρώνεται τόσο πολύ στην τεχνολογική μαγεία με αποτέλεσμα να παραμελεί την ιστορία».

Παραπομπές
----------

1. 1 2 3  «Mars Needs Moms (2011)». *Box Office Mojo*. Ανακτήθηκε στις 1 Ιουνίου 2019.
2. ↑  Kaufman, Amy (10 Μαρτίου 2011). «Movie Projector: 'Battle: Los Angeles' will rule, 'Mars Needs Moms' will bomb». *Los Angeles Times*.. Ανακτήθηκε στις 1 Ιουνίου 2019.
3. ↑  «Mars Needs Moms (2011)». Cine.gr. Ανακτήθηκε στις 1 Ιουνίου 2019.
4. ↑  Finke, Nikki (12 Μαρτίου 2010). «Disney Closing Zemeckis' Digital Studio».. Ανακτήθηκε στις 1 Ιουνίου 2019.
5. 1 2  Kaufman, Amy (8 Μαρτίου 2011). «Seth Green moves, but doesn't speak, in 'Mars Needs Moms'». *Los Angeles Times*.. Ανακτήθηκε στις 1 Ιουνίου 2019.
6. ↑  «Άρης Καλεί Μαμά (Mars needs Mom)». paidikodvd.gr. Ανακτήθηκε στις 1 Ιουνίου 2019.
7. ↑  Webb, Charles (9 Αυγούστου 2011). «Interview: MARS NEEDS MOMS Director/Writer Simon Wells». Twitch Film. Αρχειοθετήθηκε από το πρωτότυπο στις 11 Νοεμβρίου 2011. Ανακτήθηκε στις 25 Φεβρουαρίου 2012.
8. ↑  Loewenstein, Lael (8 Μαρτίου 2011). «Review: ‘Mars Needs Moms’». *Variety*.. Ανακτήθηκε στις 1 Ιουνίου 2019.
9. ↑  «Mars Needs Moms - Productions Notes». Cinemareview.com. Αρχειοθετήθηκε από το πρωτότυπο στις 17 Σεπτεμβρίου 2019. Ανακτήθηκε στις 1 Ιουνίου 2019.
10. ↑  «Mars Needs Moms Interview - Elisabeth Harnois». Trailer Addict. Ανακτήθηκε στις 1 Ιουνίου 2019.
11. ↑  «Mars Needs Moms Soundtrack». AllMusic. Ανακτήθηκε στις 1 Ιουνίου 2019.
12. ↑  «Mars Needs Moms (Original Motion Picture Soundtrack)». Amazon. Ανακτήθηκε στις 1 Ιουνίου 2019.
13. ↑  Stewart, Andrew (9 Μαρτίου 2010). «Disney sets date for 'Mars'». *Variety*.. Ανακτήθηκε στις 1 Ιουνίου 2019.
14. ↑  «Mars Needs Moms Blu-ray 3D Release Date and Pre-Orders». *The HD Room*. 6 Μαΐου 2011.. Ανακτήθηκε στις 1 Ιουνίου 2019.
15. 1 2 3 4 5  Gallagher, Brian (6 Μαΐου 2011). «Mars Needs Moms 3D Blu-ray, Blu-ray, and DVD Arrive August 9th». *MovieWeb*. Αρχειοθετήθηκε από το πρωτότυπο στις 2014-01-02.. Ανακτήθηκε στις 1 Ιουνίου 2019.
16. 1 2 3 4 5  «Mars Needs Moms 2D and 3D Blu-rays». *Blu-ray.com*. 6 Μαΐου 2011.. Ανακτήθηκε στις 1 Ιουνίου 2019.
17. ↑  DuHamel, Brandon (7 Μαΐου 2011). «Mars Needs Moms Travels to Blu-ray, 3D and DVD in August». *Blu-ray Definition*.. Ανακτήθηκε στις 1 Ιουνίου 2019.
18. ↑  «'Mars Needs Moms' Lands on Disney 3D Blu-ray/DVD on August 9; Includes 3D Exclusive Bonus Scene». *Stitch Kingdom*. 6 Μαΐου 2011. Αρχειοθετήθηκε από το πρωτότυπο στις 2011-06-13.. Ανακτήθηκε στις 8 Μαΐου 2011.
19. ↑  Young, John (13 Μαρτίου 2011). «Box office report: 'Battle: Los Angeles' conquers all with $36 mil». *Entertainment Weekly*. Αρχειοθετήθηκε από το πρωτότυπο στις 12 Μαρτίου 2012. Ανακτήθηκε στις 1 Ιουνίου 2019.
20. ↑  Lumenick, Lou (14 Μαρτίου 2011). «Box Office: 'Mars Needs Moms' a megaton bomb». *New York Post*. Αρχειοθετήθηκε από το πρωτότυπο στις 17 Μαρτίου 2011. .
21. ↑  «Worst Openings at the Box Office for 3,000+ Theatres». *Box Office Mojo*. Ανακτήθηκε στις 1 Ιουνίου 2019.
22. ↑  Ben Riley-Smith (21 Μαρτίου 2011). «'Mars Needs Moms': does flop mean 3D is history?». thefirstpost.co.uk. Ανακτήθηκε στις 31 Ιουλίου 2011.
23. ↑  McClintock, Pamela (14 Μαρτίου 2011). «Why Disney's 'Mars Needs Moms' Bombed». *The Hollywood Reporter*. Ανακτήθηκε στις 1 Ιουνίου 2019.
24. ↑  Eller, Claudia (15 Ιανουαρίου 2014). «The costliest box office flops of all time». *Los Angeles Times*. Ανακτήθηκε στις 6 Οκτωβρίου 2014.
25. ↑  «Mars Needs Moms». *Rotten Tomatoes*. Ανακτήθηκε στις 1 Ιουνίου 2019.
26. ↑  «Mars Needs Moms Reviews, Ratings, Credits, and More». Metacritic. Ανακτήθηκε στις 9 Νοεμβρίου 2012.
27. ↑  Barnes, Brooks (14 Μαρτίου 2011). «Many Culprits in Fall of a Family Film». *The New York Times*.. Ανακτήθηκε στις 1 Ιουνίου 2019.

Εξωτερικοί σύνδεσμοι
--------------------

* Επίσημος ιστότοπος
* *Άρης Καλεί Μαμά*   στην IMDb
* *Άρης Καλεί Μαμά* Αρχειοθετήθηκε 2013-02-15 at archive.ph στην The Big Cartoon DataBase
* *Άρης Καλεί Μαμά* στο Rotten Tomatoes
* *Άρης Καλεί Μαμά* στο Metacritic

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ταινίες κινουμένων σχεδίων Disney |
| --- |
|  |
| 

|  Walt Disney Animation Studios |
| --- |
|  |
| 
* *Η Χιονάτη και οι Επτά Νάνοι* (1937)
* *Πινόκιο* (1940)
* *Φαντασία* (1940)
* *Ντάμπο, το Ελεφαντάκι* (1941)
* *Μπάμπι* (1942)
* *Σαλούντος Αμίγκος* (1942)
* *Οι Τρεις Καμπαλέρος* (1944)
* *Μουσική και Χαρά* (1946)
* *Ώρα για Διασκέδαση* (1947)
* *Νοσταλγικές Μελωδίες* (1948)
* *Ο Ίκαμποντ και ο κύριος Τοντ* (1949)
* *Σταχτοπούτα* (1950)
* *Η Αλίκη στη Χώρα των Θαυμάτων* (1951)
* *Πίτερ Παν* (1953)
* *Η Λαίδη και ο Αλήτης* (1955)
* *Η Ωραία Κοιμωμένη* (1959)
* *Τα 101 Σκυλιά της Δαλματίας* (1961)
* *Το Σπαθί του Βασιλιά Αρθούρου* (1963)
* *Το Βιβλίο της Ζούγκλας* (1967)
* *Οι Αριστόγατες* (1970)
* *Ο Ρομπέν των Δασών* (1973)
* *Ο Γουίνι το Αρκουδάκι* (1977)
* *Μπερνάρ και Μπιάνκα: Κομμάντος της Σωτηρίας* (1977)
* *Η Αλεπού και το Κυνηγόσκυλο* (1981)
* *Το Μαύρο Καζάνι* (1985)
* *Ο Μεγάλος Ποντικο-Ντετέκτιβ* (1986)
* *Ο Όλιβερ και η Παρέα του* (1988)
* *Η Μικρή Γοργόνα* (1989)
* *Μπερνάρ και Μπιάνκα: Περιπέτειες στην Άκρη της Γης* (1990)
* *Η Πεντάμορφη και το Τέρας* (1991)
* *Αλαντίν* (1992)
* *Ο Βασιλιάς των Λιονταριών* (1994)
* *Ποκαχόντας* (1995)
* *Η Παναγία των Παρισίων* (1996)
* *Ηρακλής* (1997)
* *Μουλάν* (1998)
* *Ταρζάν* (1999)
* *Φαντασία 2000* (1999)
* *Δεινόσαυρος* (2000)
* *Ο Αυτοκράτορας έχει Κέφια* (2000)
* *Η Χαμένη Ατλαντίδα* (2001)
* *Λίλο & Στιτς* (2002)
* *Ο Πλανήτης των Θησαυρών* (2002)
* *Ο Αδελφός μου ο Αρκούδος* (2003)
* *Μια Τρελή, Τρελή Φάρμα* (2004)
* *Το Κοτοπουλάκι* (2005)
* *Γνωρίστε τους Ρόμπινσον* (2007)
* *Μπολτ* (2008)
* *Η Πριγκίπισσα και ο Βάτραχος* (2009)
* *Μαλλιά Κουβάρια* (2010)
* *Ο Γουίνι το Αρκουδάκι* (2011)
* *Ραλφ: Η Επόμενη Πίστα* (2012)
* *Ψυχρά κι Ανάποδα* (2013)
* *Οι Υπερέξι* (2014)
* *Ζωούπολη* (2016)
* *Βαϊάνα* (2016)
* *Ραλφ εναντίον Ίντερνετ* (2018)
* *Ψυχρά κι Ανάποδα ΙΙ* (2019)
* *Η Ράια και ο Τελευταίος Δράκος* (2021)
* *Ενκάντο: Ένας Κόσμος Μαγικός* (2021)
* *Παράξενος Κόσμος* (2022)
* *Ευχή* (2023)
* *Βαϊάνα 2* (2024)
 |

 |
|  |
| 

|  Pixar Studios |
| --- |
|  |
| 
* *Toy Story* (1995)
* *Ζουζούνια* (1998)
* *Toy Story 2* (1999)
* *Μπαμπούλας Α.Ε.* (2001)
* *Ψάχνοντας τον Νέμο* (2003)
* *Οι Απίθανοι* (2004)
* *Αυτοκίνητα* (2006)
* *Ο Ρατατούης* (2007)
* *ΓΟΥΟΛ·Υ* (2008)
* *Ψηλά στον Ουρανό* (2009)
* *Toy Story 3* (2010)
* *Αυτοκίνητα 2* (2011)
* *Η Γενναία* (2012)
* *Μπαμπούλες Πανεπιστημίου* (2013)
* *Τα Μυαλά που Κουβαλάς* (2015)
* *Ο Καλόσαυρος* (2015)
* *Ψάχνοντας την Ντόρι* (2016)
* *Αυτοκίνητα 3* (2017)
* *Coco* (2017)
* *Οι Απίθανοι 2* (2018)
* *Toy Story 4* (2019)
* *Φύγαμε* (2020)
* *Soul* (2020)
* *Λούκα* (2021)
* *Πάντα στο Κόκκινο* (2022)
* *Lightyear* (2022)
* *Στο Στοιχείο Τους* (2023)
* *Τα Μυαλά που Κουβαλάς 2* (2024)
* *Έλιο* (2025)
 |

 |
|  |
| 

|  DisneyToon Studios |
| --- |
|  |
| 
* *Ιστορίες για Πάπιες η Ταινία: Ο Θησαυρός του Χαμένου Λυχναριού* (1990)
* *Η Γκουφοταινία* (1995)
* *Πίτερ Παν: Επιστροφή στη Χώρα του Ποτέ* (2002)
* *Το Βιβλίο της Ζούγκλας 2* (2003)
* *Το Γουρουνάκι και η Μεγάλη Παρέα του Γουίνι* (2003)
* *Το Φελαντάκι και η Μεγάλη Παρέα του Γουίνι* (2005)
* *Μπάμπι 2* (2006)
* *Αεροπλάνα* (2013)
* *Αεροπλάνα 2: Ιπτάμενοι Πυροσβέστες* (2014)
 |

 |
|  |
| 

|  Disney TV Animation |
| --- |
|  |
| 
* *Η 1η Ταινία του Ντάγκ* (1999)
* *Ο Τίγρης, ο Γουίνι και η Παρέα τους* (2000)
* *Διακοπές για Πάντα* (2001)
* *Σποτ: Το Όνειρο ενός Σκύλου* (2004)
* *Φινέας και Φερμπ η Ταινία: Στη 2η Διάσταση* (2011)
 |

 |
|  |
| 

|  20th Century Animation |
| --- |
|  |
| 
* *Μετα-Μορφωμένοι Πράκτορες* (2019)
* *Ο Ρον Χάλασε* (2021)
* *Bob's Burgers: The Movie* (2022)
 |

 |
|  |
| 

|  Άλλα |
| --- |
|  |
| 
* *Χριστουγεννιάτικος Εφιάλτης* (1993)
* *Η Ζούγκλα* (2006)
* *Χριστουγεννιάτικη Ιστορία* (2009)
* *Ζουμπαίος και Ιουλιέτα* (2011)
* *Άρης Καλεί Μαμά* (2011)
* *Frankenweenie* (2012)
* *Παράξενη μαγεία* (2015)
* *Ο Βασιλιάς των Λιονταριών* (2019)
 |

 |
|  |
| 

|  Live-action με κινούμενα σχέδια |
| --- |
|  |
| 
* *Ο Απρόθυμος Δράκος* (1941)
* *Victory Through Air Power* (1943)
* *Το Τραγούδι του Νότου* (1946)
* *So Dear to My Heart* (1948)
* *Μαίρη Πόππινς* (1964)
* *Μάγισσες και Σκουπόξυλα* (1971)
* *Ο Πητ και ο Δράκος* (1977)
* *Ποιος Παγίδεψε τον Ρότζερ Ράμπιτ* (1988)
* *Ο Τζίμης και το Γιγαντοροδάκινο* (1996)
* *Ποπ Σταρ* (2003)
* *Η Μαγεμένη* (2007)
* *Η Μαίρη Πόππινς Επιστρέφει* (2018)
 |

 |

 |